જ્ઞાનવાપીઃ શ્રી વિશ્વનાથ મંદિરની નજીકમાં જ જ્ઞાનવાપી કૂપ છે. કહેવાય છે કે ઔરંગઝેબે આ મંદિર તોડાવ્યું ત્યારે શ્રી વિશ્વનાથજી આ કૂપમાં ચાલ્યા ગયા હતા. ત્યાર પછી તેમની ફરી પ્રતિષ્ઠા કરવામાં આવી હતી. યાત્રાળુઓ આ કૂપમાંથી જળ લઇને આચમન કરે છે. અહીં સાત ફૂટ ઊંચા નંદિ મહારાજ છે. પ્રાચીન મંદિરના સ્થળ ઉપર ઔરંગઝેબે મસ્જિદ બંધાવી હતી, પરંતુ તેમાં મંદિરનાં ચિહ્ન હજુ પણ જોવા મળે છે. મસ્જિદની બહાર એક નાના ચબુતરા ઉપર બહુ નાના મંદિરમાં ગૌરીશંકરની મૂર્તિ છે.